[{"text_idx": "#000000", "text": "Reval-Sport veebilehe sirvimise ja\u0308tkamisel no\u0303ustud meie kasutuskogemuse parandamiseks mo\u0303eldud ku\u0308psiste ja nende kasutamise tingimustega. Loe la\u0308hemalt"}, {"text_idx": "#000001", "text": "Kuidas kaalulangetamisest sai minu kinnisidee"}, {"text_idx": "#000002", "text": "Imedieedid, vo\u0303luva\u0308ega tabletid ja kreemid ning paljulubavad na\u0308dalased va\u0308ljakutsed ajendavad tuhandeid inimesi iga pa\u0308ev vo\u0303tma vastu otsust alandada kehakaalu. Oma lugu sellest, kuidas pelgalt otsus kaalust alla vo\u0303tta vo\u0303ib muutuda kinnisideeks, oli no\u0303us jagama meie pikaaegne anonu\u0308u\u0308mseks ja\u0308a\u0308da sooviv klubiliige."}, {"text_idx": "#000003", "text": "Po\u0303hjuseid, miks inimesed alustavad treeningutega ning vo\u0303tavad luubi alla oma toitumise on erinevaid. Kes soovib kaotada mo\u0303ned kogunenud lisakilod, kes kasvatada lihasmassi, kes muuta oma seniseid harjumusi vo\u0303i elustiili. Oma teekonna alguses kuulusin mina nende esimeste sekka. U\u0308hel pa\u0308eval vo\u0303tsin lihtsalt vastu otsuse, et vo\u0303tan kaalust alla, maksku, mis maksab!"}, {"text_idx": "#000004", "text": "Ja to\u0303epoolest, seda ma tegingi \u2013 vo\u0303tsin kaalust alla. Kuid hind, mis selle eest maksin oli ko\u0303rgem, kui oleksin osanud arvata. Maksin selle eest oma heaolu, sotsiaalsuse, enesekindluse ning vaimse ja fu\u0308u\u0308silise tervisega."}, {"text_idx": "#000005", "text": "Kehatu\u0308u\u0308bilt ei ole ma kunagi olnud ko\u0303hn vo\u0303i sihvakas naisterahvas. Pigem iseloomustab mind see n-o\u0308 \u201csuure kondi\u201d printsiip. Eks aastaid tagasi, kui ko\u0303ik alguse sai, oli mul ka pa\u0308ris mitu pehmet kilo, kuid see inimene, keda peeglist na\u0308gin, oli minu jaoks niivo\u0303rd kole ja ebameeldiv, et lausa nutt tuli peale. Justkui defineeriks kehakaal inimese iseloomu, po\u0303himo\u0303tteid, arukust ning seda, milline ta on isikuna. Ma\u0308a\u0308ravaks sai hetk, kui purunes minu tolleaegne suhe ning milles su\u0308u\u0308dlaseks pidasin oma va\u0308list ilu ja paksust. Ta\u0308na tagasi vaadates mo\u0303istan, kui rumal ma vo\u0303isin olla ning loomulikult ei olnud see po\u0303hjuseks, aga ta\u0308pselt sellisena ma end na\u0308gin."}, {"text_idx": "#000006", "text": "Esimese sammuna hakkasin ja\u0308lgima oma toitumist ning panin kirja va\u0308gagi mo\u0303istliku ning reaalse numbrilise eesma\u0308rgi. Vo\u0303tsin ette u\u0308he suure tu\u0308hja kaustiku ning hakkasin sinna iga pa\u0308ev u\u0308les ma\u0308rkima ko\u0303ike, mida so\u0308o\u0308n. Must-valgel seda ko\u0303ike vaadates ning hinnates, na\u0308gin ka ise kohti, mida saaks parandada. Mulle tuli veel appi ko\u0303ikvo\u0303imas Google, kes aitas mul leida o\u0303igeid nippe ja inspireerivaid kogemusi, millega oma toitumist muuta."}, {"text_idx": "#000007", "text": "Minu menu\u0308u\u0308st kadusid ko\u0303ik maiustused ja saiatooted. Umbes na\u0308dala-paari pa\u0308rast liitusin Revaliga ning hakkasin ka usinalt trennis ka\u0308ima. Spordi tegemine ei olnud mulle vo\u0303o\u0303ras. Nooremas eas harrastasin erinevaid pallima\u0308ngusid, kuulusin vahelduva eduga erinevatesse tantsugruppidesse ja ka\u0308isin aeg-ajalt ru\u0308hmatreeningutes. Uueks eesma\u0308rgiks sai ka\u0308ia trennis va\u0308hemalt 3 korda na\u0308dalas. Juba kuuga oli number kaalul va\u0308iksem ning mina o\u0303nnelikum, kui ei kunagi varem."}, {"text_idx": "#000008", "text": "Niimoodi mo\u0303istlikult toimetasin lausa paar kuud, kuni mingil hetkel enam kaal ei langenud ning peeglist oma silmaga muutusi enam ei na\u0308inud. Sain aru, et tuleb midagi ette vo\u0303tta ning panuseid to\u0303sta, sest ideaalnumber oli vahepeal veel 5 vo\u0303rra allapoole liikunud. U\u0308hel pa\u0308eval enne trenni riideid vahetades ja\u0308in garderoobis kuulama kahe so\u0303branna vahelist vestlust, kus arutati mitu cm kumbki teatud kehapiirkondadelt kaotanud oli. Seeja\u0308rel mo\u0303istsin ka mina \u2013 olen ta\u0308ielik amato\u0308o\u0308r! Kuidas ma ei ole end veel a\u0308ra mo\u0303o\u0303tnud. Ta\u0308pselt ei ma\u0308letagi, kas trenni sel pa\u0308eval u\u0308ldse jo\u0303udsin, kuid mo\u0303o\u0303dud said igatahes kirja."}, {"text_idx": "#000009", "text": "Niisiis oli mul va\u0308lja kujunenud juba oma rituaal ja ru\u0308tm. Igal pu\u0308hapa\u0308eval mo\u0303o\u0303tsin ko\u0303ik kehapiirkonnad u\u0308le ja panin kirja kaalunumbri. Just nagu kohtuks personaaltreeneriga, ainult selle \u201cva\u0308ikese\u201d vahega, et mul puudus pa\u0308devus progressi hindamiseks ja kavades korrektuuride tegemiseks. Selleks ajaks olid toidulaualt kadunud ka ko\u0303ik rasvad. Mingist artiklist ju lugesin, et rasv teeb paksuks ja seda ei tohiks kindlasti su\u0308u\u0308a. Kaal hakkas ja\u0308lle langema ning tuju la\u0308ks paremaks, sest nu\u0308u\u0308d sain juba komplimente ka so\u0303pradelt ja tuttavatelt. Et ma polnud sellise ta\u0308helepanuga harjunud ning ha\u0308id so\u0303nu jagati lausa iga pa\u0308ev, sain sellest vaid indu juurde."}, {"text_idx": "#000010", "text": "Aeg la\u0308ks ja kolmest trennist na\u0308dalas oli saanud va\u0308hemalt neli ja veelgi parem, kui jo\u0303udsin Revalisse lausa viiel korral na\u0308dalas. Toitumise osas aga ko\u0303ik, mis ei ka\u0308inud la\u0308bi ko\u0308o\u0308gikaalult vo\u0303i mille koostist ma ta\u0308pselt ei teadnud, ma suhu ei pannud. See ta\u0308hendas, et ko\u0303ik seltskonnau\u0308ritused muutusid igavaks ja na\u0308rveso\u0308o\u0308vaks, sest midagi laualt vo\u0303tta ei tohtinud ning alkohol oli selleks ajaks samuti ta\u0308iesti keelatud. Igal pool ka\u0308isin oma toidukarbiga ning ja\u0308releandmisi ei teinud. Selles osas on mulle antud imeline tahtejo\u0303ud. Kui olen endale midagi juba pa\u0308he vo\u0303tnud, siis naljalt ma seda ei muuda. Ja hoidku veel selle eest, et keegi peaks minus kahtlema. Siis muutuvad ma\u0308ngureeglid eriti karmiks."}, {"text_idx": "#000011", "text": "Enda motiveerimiseks lugesin pidevalt teiste inimeste edulugusid ja ja\u0308lgisin kindlaid teemasid foorumites. Sattusin lugema u\u0308he naisterahva lugu, kes oli mulle va\u0308ga sarnane. Samuti 32-aastane, suhteliselt pikka kasvu ning va\u0308ga sarnase mo\u0303ttemaailma ja eesma\u0308rgiga. Oma blogis kirjutas ta pikalt ka oma vo\u0303istlusspordist, kuid see oli minu jaoks ko\u0303rvaline info ning see meievahelisele vo\u0303rdlemisele ei kuulunud. Kuna ta oli laktoositalumatu, siis ei so\u0308o\u0308nud ta piimatooteid. Ko\u0303hulihased aga olid tal nagu joonistatud ning sealt sain to\u0303uke ka ja\u0308rgmiseks muudatuseks \u2013 minu toidulaualt pidid kaduma ko\u0303ik piimatooted."}, {"text_idx": "#000012", "text": "Treeningkavas leidis oma koha rohke aeroobne treening ning jooksmine. Sest vo\u0303istlev sportlane ju kirjutas, et keha n-o\u0308 \u201ckuivatamiseks\u201d tuleb teha rohkem kardiot, siis rasv po\u0303leb. Minu ideaalkaal oli vahepeal kukkunud veel ja\u0308rjekordse 5 numbri vo\u0303rra ning to\u0308o\u0308 ja\u0308tkus. Umbes samal ajal hakkasid ilmnema ka esimesed murelikud ma\u0308rkused minu va\u0308ljana\u0308gemise kohta. Ma olin vihane! Kuidas nad ometi ei hinda minu rasket to\u0308o\u0308d ja vaeva ja u\u0308tlevad, et ma olen juba liiga ko\u0303hna. Mo\u0303ned julgemad tegid ka pilkavaid kommentaare so\u0308o\u0308gikarpide kohta, mis ta\u0308hendas, et avalikus kohas so\u0308o\u0308mine muutus minu jaoks piinlikuks tegevuseks."}, {"text_idx": "#000013", "text": "Olin end a\u0308ra lo\u0303iganud ko\u0303ikidest sellistest u\u0308ritustest, su\u0308nnipa\u0308evadest ja koosviibimistest, mis eeldasid, et pean oma \u201cturvatsoonist\u201d eemal olema rohkem, kui 3 tundi. U\u0308ks neist ideaalse kehaga iidolitest ju kirjutas, et so\u0308o\u0308ma peab iga 3 tunni tagant ning kuna va\u0308ljas su\u0308u\u0308a mina ei saanud, siis nii see la\u0308ks. Trenn kestis pa\u0308evas umbes 2 h korraga ning sellele lisandus ka va\u0308hemalt 7 km jooksu iga pa\u0308ev. Kaal langes ja garderoobi sisu tuli muudki va\u0308lja vahetada. Mingil hetkel ei tundnud ma ka enam na\u0308lga ning ko\u0303ik, mida ma polnud oma pa\u0308evaplaani arvestanud, ajas na\u0308rvi. Tujud ka\u0308isid nagu to\u0303usulained ja ka ko\u0303ige kuumemal suveilmal ka\u0308isin mina jakiga ja jo\u0303in termosest kuuma teed, sest lihtsalt nii ku\u0308lm oli koguaeg."}, {"text_idx": "#000014", "text": "Kui mo\u0303nel pa\u0308eval oli kaal \u201cvale\u201d, siis vo\u0303isin ma lausa nutta ning matsin end suure lohvaka kampsuni sisse. Number kaalul vo\u0303rdus enesetundega ja kujundas minapilti. Jah, nu\u0308u\u0308d tuli end kaaluda juba iga pa\u0308ev. Tubli olin siis, kui so\u0303in hommikuks kaks muna koos musta kohviga, lo\u0303unaks valmistasin salati kanaga ja o\u0303htuso\u0308o\u0308giks kaalusin ta\u0308pselt grammi pealt ko\u0308o\u0308givilju. Vahepalaks na\u0308ksisin porgandeid ja so\u0303in u\u0308he o\u0303una vo\u0303i pirni. Enamik su\u0308sivesikuid nagu riis, tatar, kartul, olid keelatud. Liha ja kala valmistasin ainult keetes ning juurviljad olid kaalutud."}, {"text_idx": "#000016", "text": "O\u0303ppisin uuesti elama ja so\u0308o\u0308ma"}, {"text_idx": "#000017", "text": "Mingil hetkel sain o\u0303nneks aru, et tegu ei ole kuigi ja\u0308tkusuutliku eluviisiga ning vajan sellest va\u0308lja tulemiseks abi. Samm-sammult vo\u0303tsin ette va\u0308ikeseid muudatusi. Vo\u0303tsin julguse kokku ning kirjutasin personaaltreenerile ja toitumisno\u0303ustajale, kes aitasid mind tagasi ree peale. To\u0303eline selginemine aga saabus alles pa\u0308rast seda, kui treener pani mind koormustesti ja kehaanalu\u0308u\u0308si tegema. Tulemused olid lihtsalt s\u030cokeerivad. Sain aru, et olen oma keha ta\u0308ielikult a\u0308ra kurnanud ja u\u0308le koormanud. Pulss to\u0303usis 180 peale juba ainuu\u0308ksi kergest rattal va\u0308ntamisest ning keha rasvaprotsent oli alla 13%."}, {"text_idx": "#000018", "text": "Ta\u0308nu treenerile leidsin taas u\u0308les spordi ja liikumise vo\u0303lu ning o\u0303ppisin uuesti so\u0308o\u0308ma. Loomulikult ei ole ma siiani oma tervist ta\u0308ielikult tagasi saanud, aga peale aastat aega to\u0308o\u0308d oskan ja\u0308lle nautida head toitu, seltskonnau\u0308ritusi ning klaasikest veini. Lausa hirmus mo\u0303elda, et enese ha\u0308vitamine vo\u0303ttis kolm korda va\u0308hem aega, kui selle taastamine."}, {"text_idx": "#000019", "text": "Minu lugu on ideaalne na\u0308ide sellest, kuidas kaalu langetamisest saab kinnisidee ning teadmatus ja info u\u0308leku\u0308llus po\u0303hjustavad rohkem kahju, kui kasu. Mina ronisin oma august va\u0308lja ning tean, et ta\u0308nu sellele imelisele meeskonnale minu ko\u0303rval, suudan u\u0308hel pa\u0308eval lahti lasta ka ko\u0303ikidest nendest negatiivsetest mo\u0303tetest. Pean vaid endale iga pa\u0308ev meelde tuletama, et ko\u0303ige alus on mo\u0303o\u0303dukas liikumine ja korralik toitumine. Meil on ju ainult u\u0308ks keha \u2013 hoidkem seda!"}, {"text_idx": "#000020", "text": "Kuidas mo\u0303jutab treeningpaus keha ja vaimu?"}, {"text_idx": "#000021", "text": "Kuidas va\u0308ltida pu\u0308hade ajal u\u0308leso\u0308o\u0308mist?"}, {"text_idx": "#000023", "text": "\"Aastaid 25 tagasi seisin seoses oma endise treeningsaali sulgemisega valiku ees, kas liituda Reval-Sport spordiklubiga vo\u0303i konkureeriva kohaga. Valisin Reval-Spordi ta\u0308nu selle va\u0308ga headele treeningvo\u0303imalustele ja ma pole oma otsuses pidanud kordagi kahetsema. Minu jaoks eristab Reval-Sporti konkurentidest jo\u0303umasinate rohkus ning saali avarus ja kui va\u0308hegi vo\u0303imalik, siis vo\u0303iks saal juba kell 5.00 oma uksed avada.\""}, {"text_idx": "#000024", "text": "\"Ta\u0308naseks olen Reval-Spordi liige olnud aastast 2001. Omal ajal otsisin endale vesiaeroobika trenni vanalinnas ja so\u0303bra soovitusel ku\u0308lastasin Reval-Sporti. Esimesest korrast ja\u0308i koheselt treeneritest va\u0308ga su\u0308mpaatne mulje ja ka asukoht on teil super. Mulle meeldib, et saan valida paljude erinevate treeningute vahel ning peale remonti on ko\u0303ik saunad ja basseinid lausa suurepa\u0308rased! Ja\u0308tkake samas vaimus!\""}, {"text_idx": "#000025", "text": "\"Revalisse sattusin ta\u0308iesti juhuslikult, ko\u0303ndides Kalevi ujulast mo\u0308o\u0308da. Vo\u0303tsin endale proovipa\u0308eva ja hakkas koheselt meeldima :). Kui peaks u\u0308les lugema ko\u0303ik, mis mulle siin meeldib, saaks va\u0308ga pika nimekirja. Vast ko\u0303ige suuremaks argumendiks on spordiklubi suurus ja tasuta parkimine - siin leian endale alati riietusruumis kapi ning jo\u0303usaalis ei pea kunagi ootama, et oma lemmikmasinat kasutada. Peale trenni saan mo\u0303nusalt veekeskuse mullivannis smuutit luristada. Soovitan ko\u0303igile!\""}, {"text_idx": "#000028", "text": "Kui sa ei ole veel Reval-Spordi liige siis ko\u0303igi meie pakutavate vo\u0303imaluste ning liikmetasudega saad"}, {"text_idx": "#000029", "text": "Spordiklubiga liitumiseks vali sobiv pakett, lisa see ostukorvi ning esita tellimus. Aastase lepingu korral tuleb leping veel ajutiselt so\u0303lmida kohapeal."}, {"text_idx": "#000034", "text": "Fitness test na\u0308itab Sinu u\u0308ldist fu\u0308u\u0308silist taset ning tervislikku hetkeseisundit. Samuti saab selle po\u0303hjal otsustada millisel koormusel tohid treenida ning millised treeningstiilid on Sulle sobivaimad. Vali aeg:"}, {"text_idx": "#000035", "text": "Kehaanalu\u0308u\u0308s vo\u0303imaldab mo\u0303o\u0303ta Sinu keha baasinfot (kaal, pikkus, po\u0303hiainevahetus, pa\u0308evane energiavajadus jne) ja spetsiifilisi na\u0308itajaid (lihasmass, rasva%, bioloogiline vanus jne). Vali aeg:"}]